**যা করতে পারতাম তা পারলাম না; যা দেখাতে পারতাম তা দেখানো হলো না। এ ব্যর্থতার দায়ও আমার নয়!
..........ড.আখতারুজ্জামান।**

ছোটবেলা হতেই শুনে আসছি "লেখাপড়া করে যে, গাড়ি ঘোড়া চড়ে সে"। জ্ঞানের চর্চা করুন কারণ "জ্ঞানই শক্তি"! এমনি আরো কত কী?
কিন্তু জীবনের মূল্যবান সময়ের এই টার্নিং পয়েন্টে এসে চারপাশে যা চোখে পড়ে তা দেখে এখন মাঝে মাঝে ওসব আপ্তবাক্যকে অনেকখানি অন্তসারশূণ্য বলে মনে হয়। লেখাপড়া করে মহা যোগ্যতা অর্জন করেও বহু উচ্চ শিক্ষিত মানুষকে গাড়ি ঘোড়ায় চড়া তো পড়ে মরুক অনাহারে দিনাতিপাত করার উদাহরণ কিন্তু আমাদের দেশে কম নেই।
জ্ঞান যোগ্যতা দক্ষতা মেধা মননশীলতা অনেক সময় হিমঘরে আবদ্ধ হয়ে ডুকরে ডুকরে কাঁদতে থাকে!
জ্ঞানী মানুষকে কখনো নানাভাবে অপমান অপদস্থ অসম্মান করার জন্যে একটা গোষ্ঠি নিরন্তর চেষ্টা করে, ফলে জ্ঞানকে শক্তি বলবো না অপশক্তি বলবো, ভেবে পাইনে, বেশ ধন্ধে লাগে!

প্রকারন্তরে আপাত: অযোগ্যতা, অদক্ষতা, নামকাওয়াস্তা পড়ালেখা সম্পন্ন অনেক মানুষকে সাফল্যের অনেক শীর্ষে অবস্থান করতে দেখা যায়; তথাকথিত এসব জ্ঞানী ও স্বশিক্ষিত বিজ্ঞজনেরা অর্জন করেন অঢেল বিত্ত বৈভব আর সামাজিক সম্মান!

একজন ব্যক্তির জ্ঞান যোগ্যতা দক্ষতা আছে দেশ জাতি সমাজের অনেক কিছুর করবার, সুযোগও অাছে; কিন্তু এই সমাজ সেই মেধাকে ও সুযোগকে সব সময় কাজে লাগায় না। খুব সহজে যাদের মেধা ও মননশীলতাকে কাজে লাগানো যেত সেটা সকল ক্ষেত্রে হয় না, নানান সব ঠুনকো আর অর্থহীন অজুহাতে।

তাই অবস্থাদৃষ্টে মাঝেমাঝেই মনে হয়:
"যা করতে পারতাম, তা পারলাম না; যা দেখাতে পারতাম তা দেখানো হলো না। এ ব্যর্থতার দায়ও আমার নয়"!
আমি তো কাজ করতেই চেয়েছিলাম কিন্তু অপার সুযোগ থাকা সত্বেও আমাকে কাজে লাগানো হলো না; আসলে কাজই তো আমার দ্বারা সম্পাদিত হতে চায় না বা যারা আমার কাজের নিয়ন্ত্রক তারা আমাকে পছন্দ করে না!
অনেক সৃষ্টিশীল আর চমকপ্রদ কিছু চমক দেখানোর দীপ্তিময়তা আমার মধ্যে থাকা সত্বেও অজ্ঞাত কারণে সে সুযোগ আমি পেলাম না। কার্যত: এ দায়টা কিন্তু আমার নয় কারণ এখানে আমি নিছক একজন নিরব দর্শক!! এ দায়ভার তাদের উপরে যারা আমার মনিব!

চারদিকের এতসব অপকর্ম আর সামাজিক অসংগতি দেখে কেবলই কিম্বদন্তী চলচিত্র বোদ্ধা সত্যজিৎ রায়ের কাব্যিক চলচিত্র "হীরক রাজার দেশে" এর কয়েকটি সংলাপ বেশ মনে পড়ে:
"লেখা পড়া করে যে
অনাহারে মরে সে"।
--------------------
"জানার কোন শেষ নাই
জানার চেষ্টা বৃথা তাই"।

দ্রষ্টব্য: এখানে আমি মানে ব্যক্তি আমি নই, ব্যক্তি আমি আলহামদুল্লিল্লাহ্ ভাল আছি। রূপকার্থে এখানে "আমি" শব্দটি ব্যবহার করা হলো। লেখাটি অগ্রজ কৃষিবিদ ডা. নিজাম উদ্দিন ভায়ের (অবসরপ্রাপ্ত বিভাগীয় উপপরিচালক, প্রাণিসম্পদ অধিদপ্তর, খুলনা বিভাগ, খুলনা) অভিব্যক্তি ও প্রত্যাশাকে প্রণতি জানিয়ে লেখা হলো। সেলাম নিজাম ভাই!
--------------------------
লেখক: কৃষিবিদ ড. আখতারুজ্জামান
(বিসিএস কৃষি, ৮ম ব্যাচ)
জেলা বীজ প্রত্যয়ন অফিসার
মেহেরপুর।

[**DrMd Akhtaruzzaman**](https://www.facebook.com/md.akhtaruzzaman.7?hc_ref=ARSsn8XhXQJk2huvOW8uNEyrFvW-gaUpQEpFIMfU2s8OIWPYBjDZeWpRhS5W0rgLGUM) **was feeling special with** [**Dilruba Shewly**](https://www.facebook.com/dilruba.shewly?hc_ref=ARSsn8XhXQJk2huvOW8uNEyrFvW-gaUpQEpFIMfU2s8OIWPYBjDZeWpRhS5W0rgLGUM) **and** [**5 others**](https://www.facebook.com/md.akhtaruzzaman.7) **at** [**Boro Bazar Meherpur**](https://www.facebook.com/pages/Boro-Bazar-Meherpur/100616076947539?hc_ref=ARSsn8XhXQJk2huvOW8uNEyrFvW-gaUpQEpFIMfU2s8OIWPYBjDZeWpRhS5W0rgLGUM)**.**

[November 6 at 10:24am](https://www.facebook.com/md.akhtaruzzaman.7/posts/1693355537349402) · [Dariapur](https://www.facebook.com/pages/Dariapur-Khulna-Bangladesh/111049028918529) ·